Vyžuonaitis
55°29′31.82″ š. pl. 25°35′29.49″ r. ilg.﻿ / ﻿55.4921722°š. pl. 25.5915250°r. ilg.﻿ / 55.4921722; 25.5915250 Vyžuonaitis (arba Utenis) – ežeras Lietuvoje, Utenos miesto pietinėje dalyje. Ežero ilgis iš pietvakarių į šiaurės rytus – 0,42 km, plotis – iki 0,28 km. Altitudė 104,6 m. Rytinis ežero krantas aukštas, kiti žemi, sausi, daug kur apaugę medžiais ir krūmais. Pakrantėse stovi individualūs gyvenamieji namai, pietinėje pakrantėje įsikūrusi kolektyvinių sodų bendrija. Šiaurėje iš jo išteka Vyžunėlės upelis – Vyžuonos kairysis intakas. Vakarinėje pakrantėje yra įrengtas paplūdimys.